દર વીક-એન્ડમાં ઢગલાબંધ રોકાણકારો પોતાની કારોમાં બેસીને અહીં પ્રૉપર્ટી ખરીદવાની શક્યતા ચકાસવા આવે છે અને આ વાત જ પનવેલનો ઇન્વેસ્ટમેન્ટ માટેના વિકલ્પ તરીકે વધી રહેલા ગ્રાફને દર્શાવે છે. પનવેલમાં આદર્શ ઇન્વેસ્ટમેન્ટ ઑપ્શન માટેનાં બધાં જ પરિબળો હાજર છે. ઓછા બજેટમાં પ્રૉપર્ટી ખરીદવા માગતા ખરીદદારો પાસે વીસ લાખ કરતાં ઓછા બજેટમાં નજીકના વિચુમ્બે નામના વિસ્તારમાં એક બેડરૂમ હૉલ કિચનના ફ્લૅટનો વિકલ્પ ઉપલબ્ધ છે. આ તારણો વિશે કમેન્ટ કરતાં આ રિયલ એસ્ટેટ સર્વિસના ચીફ મૅનેજિંગ ડિરેક્ટર અંશુમાન મૅગેઝિન કહે છે કે ‘દેશમાં મુંબઈ ઇન્વેસ્ટમેન્ટ માટેનું મુખ્ય કેન્દ્ર બની રહ્યું છે ત્યારે અફૉર્ડબિલિટીનો મુદ્દો પણ મહત્વનો બની રહ્યો છે. બૅન્કોના વધી રહેલા વ્યાજદર અને પરિણામે રોકાણકારોના ઘટી રહેલા રસની રિયલ એસ્ટેટ સેક્ટર પર બહુ ખરાબ અસર પડી છે.’